Aktrise Simoné: 'Dit is die grootste droom wat waar word' | Netwerk24
Die aktrise Simone Pretorius en haar man, Andries. Foto: Instagram
So het die aktrise Simoné Pretorius (Nortmann) Maandag aan haar volgelinge op Instagram bekend gemaak dat sy en haar man, Andries, 'n baba verwag.
"Baba Pretorius, jy word oneindig liefgehê. Jy word onmeetlik gevier," skryf sy in haar plasing.
Pretorius, bekend vir haar rolle in 7de Laan, Binnelanders en Hotel, het ook vandeesweek in die November/Desember uitgawe van SARIE bekend gemaak dat sy 12 weke swanger is.
"Met elke beweging, is ek akuut bewus van jou teenwoordigheid. Elke keer as ek jou gesig sien bring dit my tot op my knieë," lui Pretorius se plasing.
"Lewe begin in die baarmoeder en God is die gewer van lewe en ons is oorweldig deur die perfeksie van Sy tydsberekening en hoe onwaardig ons is."